text: Grev Ingolf tæt på at dø af druk
  11 februar 2010 kl. 12.48
  Og et langt liv som storryger har givet ham en lungesygdom.
  Et langt liv med druk og røg har sat sine spor hos grev Ingolf, der i næste uge fylder 70 år. 
  Greven bor på godset Egeland ved Gravens mellem Egtved og Kolding.
  Som midaldrende var han tæt på at drikke sig ihjel, og for nylig har han fået konstateret lungesygdommen KOL, men nu er både cigaretter og alkohol lagt på hylden, fortæller greven i et stort interview med Billed Bladet.
  - Jeg har røget, siden jeg var 10 år. På alt, hvad der kunne sættes ild til. Cigaretter, pibe, cigarer. Nu får jeg nogle piller, der modvirker rygetrangen, og det virker fint. Det var kun lige tre-fire dage, det var lidt slemt, fortæller grev Ingolf i interviewet.
  Grev Ingolf er søn af arveprins Knud og fætter til dronning Margrethe.
  